రామ్ విచార్ నేతమ్

రామ్ విచార్ నేతమ్ ఛత్తీస్‌గఢ్ రాష్ట్రానికి చెందిన రాజకీయ నాయకుడు. ఆయన ఒకసారి రాజ్యసభ సభ్యుడిగా, ఆరుసార్లు ఎమ్మెల్యేగా గెలిచి, 2023 డిసెంబరు 22న విష్ణు దేవ్ సాయ్ మంత్రివర్గంలో మంత్రిగా ప్రమాణస్వీకారం చేశాడు.
రాజకీయ జీవితం
రాంవిచార్ నేతమ్ భారతీయ జనతా పార్టీ ద్వారా రాజకీయాల్లోకి వచ్చి 2003 నుండి 2013 వరకు ఛత్తీస్‌గఢ్ ప్రభుత్వంలో వివిధ శాఖల మంత్రిగా పనిచేసి 2015లో బీజేపీ జాతీయ కార్యదర్శిగా, 2016లో జార్ఖండ్ రాష్ట్ర బీజేపీకి కో-ఇంఛార్జిగా నియమితుడయ్యాడు. ఆయన 2016 జూన్ 30 నుండి 2022 జూన్ 29 వరకు రాజ్యసభ సభ్యుడిగా పనిచేశాడు.

రాంవిచార్ నేతమ్ 2023లో జరిగిన శాసనసభ ఎన్నికల్లో రామానుజ్‌గంజ్ శాసనసభ నియోజకవర్గం నుండి ఎమ్మెల్యేగా ఎన్నికై, కొత్తగా ఎన్నికైన ఛత్తీస్‌గఢ్ శాసనసభ ప్రొటెం స్పీకర్‌గా 2023 డిసెంబరు 17న ప్రమాణ స్వీకారం చేశాడు. ఆయన 2023 డిసెంబరు 22న విష్ణు దేవ్ సాయ్ మంత్రివర్గంలో మంత్రిగా ప్రమాణస్వీకారం చేశాడు.

మూలాలు